Cwmni Theatr 7:84

Cwmni theatr agitprop ac asgell chwith o'r Alban oedd Cwmni Theatr 7:84 neu 7.84. Daw'r enw o ystadegyn ar ddosbarthiad cyfoeth yn Y Deyrnas Unedig, a gyhoeddwyd yn The Economist ym 1966, a ddangosodd bod 7% o boblogaeth y DU yn berchen ar 84% o gyfoeth y wlad. Bu'r cwmni yn ysbrydoliaeth i sefydlu Theatr Antur yng Nghymru, ac yn y pendraw, cwmnïau theatr eraill megis Theatr Ddiethr, Theatr yr Ymylon a Theatr Bara Caws.